Κέβιν Κίγκαν

Ποδοσφαιρική Καριέρα

Σκάνθορπ Γιουνάιτεντ 
Ο Κίγκαν ξεκίνησε την καριέρα του από την Σκάνθορπ Γιουνάιτεντ σε ηλικία 17 ετών αγωνιζόταν ως μέσος στην ομάδα και σε 124 συνολικά εμφανίσεις σκόραρε 18 γκολ.Οι εμφανίσεις κίνησαν το ενδιαφέρον του Μπιλ Σάνκλι προπονητή της Λίβερπουλ Φ.Κ. που τον απέκτησε το 1971 δίνοντας στην Σκάνθορπ Γιουνάιτεντ το ποσό των 35.000 στερλίνων.
Λίβερπουλ Φ.Κ.
Στις 14 Αυγούστου 1971 ο Κίγκαν κάνει την πρώτη του εμφάνιση με την φανέλα της Λίβερπουλ Φ.Κ. σκοράροντας μετά από 12 λεπτά αν και είχε υπογράψει ως μέσος η ικανότητα του στο σκοράρισμα έκανε τον Μπιλ Σάνκλι να τον προωθήσει στην επίθεση της ομάδας του.Η έμπνευση του προπονητή αποδείχθηκε σωστή και γρήγορα ο Κίγκαν έγινε διεθνής με την Εθνική Ελπίδων αλλά και με την Εθνική αντρών της Αγγλίας ενώ με την Λίβερπουλ Φ.Κ. άρχισε να σαρώνει τους τίτλους Συνολικά κατέκτησε τα Πρωταθλήματα Αγγλίας το 1972-73 , 1975–76 , 1976-77. Το Κύπελλο Αγγλίας το 1974 σκοράροντας στον τελικό δύο φορές στο 3-0 εναντίον της Νιουκάστλ Γιουνάιτεντ. Τα Κύπελλα Ουέφα το 1973 σκοράροντας δύο φορές στον τελικό εναντίον της Μπορούσια Μενχενγκλάντμπαχ όπου η ομάδα κέρδισε τελικά με 3-0. Αλλά και το 1976 σκοράροντας το νικητήριο γκολ με πέναλτυ στο τελικό 3-2 εναντίον της Κλαμπ Μπρυζ. Τέλος το 1977 κατακτάει το Κύπελλο Πρωταθλητριών Ομάδων Ευρώπης όταν η Λίβερπουλ Φ.Κ. κερδίζει ξανά την Μπορούσια Μενχενγκλάντμπαχ σε ευρωπαϊκό τελικό σε έναν αγώνα όπου ο Κέβιν Κίγκαν κέρδισε το πέναλτυ με το οποίο διαμορφώθηκε το τελικό 3-1.Στο τέλος της σεζόν ο Κίγκαν αφήνει την Λίβερπουλ Φ.Κ. για την Μπουντεσλίγκα και το Αμβούργο ΣΦ για το ποσό των το ποσό των 500000 στερλίνων.
Αμβούργο ΣΦ
Η μεταγραφή εκείνη την εποχή ήταν η σπουδαιότερη στην Ευρώπη αλλά η πρώτη χρονιά δεν ήταν και η καλύτερη για το Αμβούργο ΣΦ που χάνει από την πρώην ομάδα του Κίγκαν το Ευρωπαικό Σούπερ καπ και τερματίζει μόλις στην 10η θέση, ωστόσο ο Κίγκαν κερδίζει σε προσωπικό επίπεδο την Χρυσή Μπάλα Την επόμενη σεζόν 1978-79 η σεζόν είναι πετυχημένη και για την ομάδα που κατακτάει το Γερμανικό Πρωτάθλημα μετά από 19 χρόνια ενώ ο Κίγκαν κερδίζει σε προσωπικό επίπεδο για δεύτερη συνεχόμενη χρονιά την Χρυσή Μπάλα. Στην τελευταία του σεζόν με την Γερμανική ομάδα το 1979-80 δεν καταφέρνει να κατακτήσει τίποτα αν και φτάνει ως το τελικό στο Κύπελλο Πρωταθλητριών Ομάδων Ευρώπης η ομάδα χάνει από την Νότιγχαμ Φόρεστ με 1-0 αλλα και το Γερμανικό Πρωτάθλημα με δύο μολις βαθμούς διαφορά από την Μπάγερν Μονάχου. Το καλοκαίρι του 1980 αφήνει την Δυτική Γερμανία και με το ίδιο ποσό το όποιο ήρθε στο Αμβούργο ΣΦ γυρίζει στην Αγγλία και την Σαουθάμπτον ΦΚ.
Σαουθάμπτον ΦΚ
Ο Κέβιν Κίγκαν πήγε σε μία ομάδα με αρκετά καλούς παίκτες όπως ο Άλαν Μπολ ο Μικ Τσάνον και ο Φιλ Μπόγιερ την πρώτη του σεζόν η ομάδα κατακτάει την έκτη θέση.Την δεύτερη σεζόν η ομάδα φτάνει ως την πρώτη θέση τον Ιανουάριο αλλά τελικά μένει στην 7η θέση Ο Κέβιν Κίγκαν είχε ήδη αποφασίσει να προχωρήσει σε αναζήτηση μιας νέας πρόκλησης, και λίγες μέρες πριν από την έναρξη της σεζόν 1982-83 μετακομίζει στην Νιουκάστλ Γιουνάιτεντ. 
Νιουκάστλ Γιουνάιτεντ
Ο Κέβιν Κίγκαν εντάχθηκε στη Νιουκάστλ Γιουνάιτεντ και πέρασε δύο σεζόν στην ομάδα στην διάρκεια του οποίων ήταν εξαιρετικά δημοφιλής με τους οπαδούς. Έπαιξε σε 78 παιχνίδια, σκόραρε 48 γκολ και βοήθησε στην άνοδο της από την Β 'Κατηγορία το 1984. Στο τέλος της σεζόν 1983-84 σταμάτησε την ποδοσφαιρική του καριέρα.
Εθνική Αγγλίας 
Ο Κέβιν Κίγκαν έκανε την πρώτη του εμφάνιση με την Εθνική Αγγλίας στις 15 Νοεμβρίου 1972 σε έναν αγώνα της προκριματικής φάσης του Παγκοσμίου κυπέλλου του 1974 εναντίον της Ουαλίας και σκόραρε το πρώτο γκολ πάλι σε μια εμφάνιση εναντίον της Ουαλίας στις 11 Μαΐου 1974. Συνολικά σκόραρε 21 γκολ σε 63 παιχνίδια με την Εθνική ομάδα της χώρας του και παρέμεινε αρχηγός της Εθνικής ομάδας από το 1976 έως το 1982. Κατάφερε να κάνει μόνο μα εμφάνιση σε Παγκόσμιο κύπελλο ποδοσφαίρου το 1982 και αυτή για 26 λεπτά μια και τραυματίστηκε.